CONSILIUL ORĂŞENESC ORHEI PROIECT

DECIZIE

nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu privire la compensarea cheltuielilor

persoanelor fizice pentru furnizarea apei

În temeiul art. 4 din Legea privind descentralizarea administrativă nr.435 din 28.12.2006, art. 14 pct. y) al Legii privind administraţia publică locală nr.436-XVI din 28.12.2006, ***Legea privind societăţile pe acţiuni nr. 1134 din 02.04.1997***, Statutul Întreprinderii Regiei Apă Canal-Orhei SA, în scopul realizării măsurilor de susţinere socială a locuitorilor oraşului, examinînd informaţia prezentată de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

CONSILIUL ORĂŞENESC ORHEI D E C I D E:

1.Se aprobă acordarea compensaţiilor lunare pentru cheltuielile de apă şi canalizare furnizate de Societatea pe Acţiuni Regia Apă- Canal Orhei consumatorilor cu loc permanent de trai în oraşul Orhei, conectaţi la reţeaua Regiei Apă Canal-Orhei SA.

2.Se aprobă Regulamentul cu privire la modul de stabilire şi de plată a compensaţiei lunare pentru cheltuielile de apă furnizate de S.A. Regia Apă- Canal Orhei (se anexează).

3.Se obligă administraţia Societăţii pe Acţiuni Regia Apă- Canal Orhei să determine persoanele beneficiare ale compensaţiilor lunare pentru cheltuielile de apă şi canalizare şi să aplice prevederile prezentului Regulament la efectuarea calculelor lunare în strictă concordanţă cu evidenţa facturată a cheltuielilor consumatorilor.

4. Regulamentul cu privire la modul de stabilire şi de plată a compensaţiei lunare pentru cheltuielile de apă furnizate de S.A. Regia Apă- Canal Orhei va fi adus la cunoştinţa locuitorilor oraşului prin publicare în sursele de informare.

5.Se determină surse financiare pentru acoperirea costurilor realizării compensaţiilor stabilite de prezenta decizie din sursele proprii ale Regiei Apă Canal-Orhei SA.

6.Controlul asupra executării prezentei decizii revine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Viceprimar or. Orhei Igor GRIGORIEV

Viceprimar or. Orhei Valerian CRISTEA

Viceprimar or. Orhei Reghina APOSTOLOVA

Specialist (jurist)

**Autor:**

director general interimar

Regiei Apa Canal-Orhei SA Victor PERȚU

tel: 076578168

Secretar al

Consiliului orăşenesc Orhei Ala Buracovschi

Anexă

la decizia nr.\_\_\_\_\_\_\_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_\_

**REGULAMENTUL**

**cu privire la modul de stabilire şi de plată a compensaţiei lunare   
 pentru cheltuielile de apă furnizate de „Regia Apă Canal Orhei” S.A.**

**I. Dispoziţii generale**

1. În sensul prezentului Regulament, noţiunile utilizate semnifică următoarele:  
*compensaţie lunară pentru cheltuielile de apă și canalizare* - plată lunară în bani pentru compensarea cheltuielilor de apă și canalizare furnizate de „Regia Apă Canal Orhei” S.A.

*beneficiar de compensare a cheltuielilor suportate*  - familie/persoană cu loc permanent de trai în orașul Orhei, conectat la rețeaua „Regia Apă Canal Orhei” S.A.

**II. Categoriile de beneficiari**

2. Compensaţia se acordă persoanelor fizice, locuitori ai orașului Orhei, conectați la rețeaua „Regia Apă Canal Orhei” S.A. care nu au restanțe la plata facturilor la ziua intrării în vigoare a prezentului Regulament.

2.1. Compensarea cheltuielilor persoanelor fizice, locuitori ai orașului Orhei, conectați la rețeaua „Regia Apă Canal Orhei” S.A. care au restanțe la plata facturilor se va face treptat în lunile imediat următoare în măsura posibilităților financiare a „Regia Apă Canal Orhei” S.A.

**III. Condiţiile de acordare a compensaţiei și mărimea acesteia**

3. Compensaţiile pentru persoanele specificate în punctul 2 și 2.1 al prezentului Regulament se stabilesc în coraport cu consumul mediu anual stabilit pentru anul precedent calculării, al tuturor consumatorilor, persoane fizice, conectare la rețeaua „Regia Apă Canal Orhei” S.A.

4.„Regia Apă Canal Orhei” S.A. va calcula în fiecare an calendaristic, la data de 1 martie, consumul mediu anual al tuturor persoanelor fizice conectate la rețeaua „Regia Apă Canal Orhei” S.A. după următoare formulă:

Consumul total de apă m3 / nr.de consumatori = media consum m3

5. „Regia Apă Canal Orhei” S.A. va compensa tuturor persoanelor fizice conectate la rețeaua „Regia Apă Canal Orhei” S.A., care depășesc media de consum, costul a **50%** din consumul mediu stabilit la punctul 4 al prezentului Regulament.

5.1. „Regia Apă Canal Orhei” S.A. va compensa tuturor persoanelor fizice conectate la rețeaua „Regia Apă Canal Orhei” S.A., care au un consum mai mic sau egal decît media de consum, stabilită la punctul 4 al prezentului Regulament, 50% din consumul real indicat de contor la ziua facturării.

6. Compensarea cheltuielilor indicate la punctul 5 al prezentului Regulament va fi suspendată în cazul acumulării restanțelor la plata facturilor sau în cazul stabilirii de către „Regia Apă Canal Orhei” S.A a utilizării frauduloase sau neconforme a rețelelor de apă și a sistemului de canalizare.

6.1 Reluarea procedurii de compensare a cheltuielilor indicate la punctul 5 și 5.1 al prezentului Regulament va fi efectuată automat odată cu constatarea lichidării impedimentelor stabilite la punctul 6 al prezentului Regulament.

6.2. Compensările cheltuielilor conform prezentului regulament se vor efectua numai în cazul recepționării informației lunare cu privire la datele contorului consumului de apă.

6.3. Necomunicarea datelor contorului cu privire la consumul de apă sau împiedicarea angajaților legitimați ai „Regia Apă Canal Orhei” S.A de a prelua datele contorului de apă va suspenda automat procedura de compensare prevăzută de prezentul Regulament.

6.4. Compensarea cheltuielilor prevăzute de prezentul Regulament va fi reluată odată cu respectarea punctului 6.1 al Regulamentului, fără dreptul de a solicita compensarea cheltuielilor în cazul prevăzut la punctul 6.2 al Regulamentului.

6.5 Compensarea nu va fi efectuată consumatorilor care avînd condiţii de conectare la reţeaua de canalizare refuză să se conecteze începînd cu data de 01.11.2015.

**V. Modul de plată a compensaţiei**

8. În cazul apariţiei dreptului la compensaţie lunară, „Regia Apă Canal Orhei” S.A va face calculele necesare lunare în vederea compensării consumului de apă, cu indicarea acestor date în facturile eliberate beneficiarilor.

9. „Regia Apă Canal Orhei” S.A va compensa lunar tuturor persoanelor fizice conectate la rețeaua „Regia Apă Canal Orhei” S.A costul consumului conform punctului 4; 5 și 5.1 al prezentului Regulament din sursele de venituri proprii.

**VI. Modul de finanţare şi rapoarte**

10. „Regia Apă Canal Orhei” S.A va prezenta trimestrial Consiliului orașului Orhei raportul cu privire la toate activitățile conexe compensării conform prezentului Regulament.

**VII. Dispoziţii finale**

11. Compensarea cheltuielilor persoanelor fizice, locuitori ai orașului Orhei, conectați la rețeaua „Apă Canal Orhei” pentru furnizarea apei se va face din luna imediat următoare a aprobării prezentului Regulament de către Consiliu orașului Orhei.

12. Pe parcursul anului calendaristic, Consiliul orașului Orhei, este în drept să reexamineze compensarea cheltuielilor prevăzute de prezentul Regulament, în funcție de resursele financiare a „Apă Canal Orhei” și a modificărilor operate în legislația în vigoare.